Crew Dragon Endeavour

Crew Dragon Endeavour (seerianumbriga C206) on SpaceX-i ehitatud ja arendatud kosmoselaev, mida kasutatakse NASA mehitatud missioonidel.

Endeavour lendas esimest korda kosmosesse 30. mail 2020 missiooni Crew Dragon Demo-2 raames, meeskonda kuulusid Robert Behnken ja Douglas Hurley. Demo-2 oli esimene mehitatud missioon pärast 2011. aastal toimunud Space Shuttle'i programmi missiooni STS-135 ning esimene kord, kui erafirma saatis kosmosesse mehitatud missiooni. Endeavour naasis Maale 2. augustil 2020 ja uuesti läks see kosmosesse missioonil SpaceX Crew-2 2021. aastal.

Behnken ja Hurley nimetasid kosmoselaeva Endeavouriks kosmosesüstiku Endeavour järgi, millega mõlemad astronaudid esimest korda kosmoses käisid.

Lennud

 Lennu number Missioon ja missiooni embleem Start Maandumine Kestus Märkused Meeskond 1 Demo-2 50px  30. mai 2020, 19:22:45 2. august 2020 18:48:06 63 päeva 23 tundi 25 minutit Dragon 2 esimene mehitatud lennukatsetus. Missiooni kestust pikendati kahelt nädalalt üheksale.  2 Crew-2 50px 23. aprill 2021, 09:49:02 9. november 2021, 03:33:15 199 päeva 17 tundi 44 minutit Esimene mehitatud kosmosekapsli korduvkasutus ja esimene Falcon 9 kanderaketi korduvkasutus mehitatud missioonil. Pikema kestusega missioon, mille käigus viidi neli 65. / 66. ekspeditsiooni meeskonnaliiget Rahvusvahelisse Kosmosejaama.  3Axiom-1  8. aprill 2022, 15:17:12 25. aprill 2022, 17:06:23 17 päeva 1 tund 49 minutit Esimene erakosmoselend Rahvusvahelisse Kosmosejaama. Korraldajaks oli Axiom Space. Missiooni komandöriks oli Axiom Space'i töötaja ning pardal oli kolm kosmoseturisti.  4 Crew-6 50px 2. märts 2023, 05:34:14 4. september 2023, 04:17:23 185 päeva 22 tundi 43 minutit Pikaajaline missioon. Viis Rahvusvahelisse Kosmosejaama neli 68. / 69. ekspeditsiooni meeskonnaliiget.  5 Crew-8 50px 4. märts 2024, 3:53:38 25. oktoober 2024, 07:29:02 235 päeva 3 tundi 35 minutit Pikim Crew Dragoni missioon seisuga august 2025. Viis Rahvusvahelisse Kosmosejaama neli 70. / 71. / 72. ekspeditsiooni meeskonnaliiget. Jaamas viibimise aega pikendati ning kosmoselaevale lisati kaks ajutist istet, et see saaks vajadusel toimida "päästepaadina" Boeing CFT meeskonna jaoks.   6 Crew-1150px 1. august 2025, 15:43:42 aprill 2026(planeeritud)  Pikaajaline missioon. 

Viited

Kategooria:SpaceX